ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
21 มิ.ย. 2559

สรุปภาวะตลาดภาคเช้า : ฟื้นตัว – SET ฟื้นตัว เนื่องด้วยได้รับ Sentiment เชิงบวก หลังภาวะตลาดคลายกังวลกรณี Brexit ลงไปบ้าง และคาดการณ์ว่าอังกฤษยังอยู่ในกลุ่ม EU ต่อไป ก่อนจะมีการทำประชามติในวันที่ 23 มิ.ย. นี้ หนุนเม็ดเงินไหลกลับสู่สินทรัพย์ที่มีความเสี่ยงสูง ทั้งนี้ SET ปิดตลาดที่ 1432.76 จุด +10.77 จุด หรือ +0.8% ด้วยมูลค่าซื้อขายที่ระดับ 2.3 หมื่นลบ. กลุ่มหลักปิดบวกหนุนตลาด โดยแบงก์ ICT และพลังงาน ปิดบวก +0.8%, +0.7% และ +0.5% ตามลำดับ ด้านตลาดภูมิภาคเคลื่อนไหวในแดนบวก
กลยุทธ์ที่แนะนำ : ช่วงบ่าย: คาด Upside จำกัดบริเวณ 1435 จุด แม้ Sentiment ช่วงเช้าจะดูดี ด้วยเหตุผลสัญญาณ Technical ในระยะสั้นทุกช่วงเวลาเข้าสู่ Overbought area และคาดตลาดยุโรปหลังรีบาวด์ขึ้นแรงในช่วงสองวันที่ผ่านมา Upside เริ่มจำกัดเช่นเดียวกัน รวมถึงตราบที่ยังไม่รู้ผลประชามติ ซึ่งคะแนน IN และ OUT สูสีกัน เรามองตลาดยังมีความเสี่ยงอยู่ ดังนั้น กลยุทธ์ การซื้อเล่นรอบ หรือลงทุน รอความชัดเจนกรณี Brexit ก่อน ส่วนการเก็งกำไรช่วงนี้ เหมาะกับผู้รับความเสี่ยงได้สูง และควรเน้นไปในทางขายลดพอร์ตมากกว่า
 